“ Башнефть ” ПБ-нда тәүге тапҡыр Б. ысулын , бырауланған тоҡомдарҙың физик-механик үҙенсәлектәрен , быраулау колоннаһының конструкцияһын һ.б. факторҙарҙы иҫәпкә алып , ауырлаштырылған быраулау торбаларының оҙонлоғон һайлап алыу методикаһы эшләнә һәм файҙаланыла ; бер бырауҙың ҡаҙыуын 53 — 74 % -ҡа , Б. механик тиҙлеген 60 — 112 % -ҡа арттырырға мөмкинлек биргән быраулау ҡорамалының түбәнге өлөшөнөң вибрацияға ҡаршы компоновкаһы һынала һәм индерелә ; быраулау торбаларының файҙаланыу ресурстарын прогнозлауҙы тәьмин итеүсе быраулау ҡорамалының ныҡлығын иҫәпләү методикаһы уйлап табыла . “ БашНИПИнефть ” эшләп сығарған Б. һәм скважинаны тамамлау комплекслы технологияһы Калининград , Ырымбур өлк . , Красноярск крайында һәм Ҡаҙағстанда индерелә .